Diari Oficial de la Generalitat Valenciana


Sumari del DOGV 2351, del 22-09-1994 (1994/832473)

ORDRE de 29 de juliol de 1994, de la Conselleria d'Educació i Ciència, per la qual es desenvolupa el decret 140/1994, de 18 de juliol, del Govern Valencià, pel qual s'estableixen les quanties de preus públics que percebrà la Conselleria d'Educació i Ciència per la prestació de serveis d'ensenyaments d'Art Dramàtic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/29/(3)/dof/vci/html**

### Dades del document

Número de DOGV
:   2351

Data del DOGV
:   22-09-1994

Secció del DOGV
:   DISPOSICIONS GENERALS

Número del document
:   1994/832473


Data del document
:   29-07-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 29 de juliol de 1994, de la Conselleria d'Educació i Ciència, per la qual es desenvolupa el decret 140/1994, de 18 de juliol, del Govern Valencià, pel qual s'estableixen les quanties de preus públics que percebrà la Conselleria d'Educació i Ciència per la prestació de serveis d'ensenyaments d'Art Dramàtic. [94/5910]  
Pel Decret 140/1994, de 18 de juliol, es van aprovar els preus públics corresponents a l'ensenyament d'Art Dramàtic per al curs 1994/95.  
En l'esmentat decret, en la disposició final, s'autoritza el conseller d'Educació i Ciència per a dictar les normes per al seu desplegament.  
D'acord amb aquesta autorització,  
ORDENE:  
Primer  
Per a la liquidació dels preus se seguirà el procediment regulat en l'Ordre de 26 de febrer de 1993, de la Conselleria d'Economia i Hisenda, per la qual es desenvolupa el Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana.  
Segon  
1. Els alumnes pagaran l'import total de les tarifes quan formalitzen la matrícula, o bé podran fraccionar-lo en dos terminis, el 50% en el moment de la formalització i la resta durant la primera quinzena del mes de desembre; aquesta circumstància s'ha d'indicar en l'apartat corresponent de l'imprés d'autoliquidació.  
2. Una vegada pagat l'import establert, es procedirà a sol·licitar la formalització de la matrícula en la secretaria del centre; l'alumne lliurarà la documentació exigida amb la còpia per a l'administració de l'exemplar d'autoliquidació. Una vegada comprovada per la secretaria la documentació presentada i el correcte pagament de les tarifes, es formalitzarà la matrícula i en la secretaria del centre es conservarà l'exemplar de l'autoliquidació, i també la resta de la documentació.  
3. Aquells alumnes que tinguen assignatures revalidades no hauran de pagar l'import corresponent a aquestes.  
Tercer  
La falta de pagament de l'import total dels preus, en cas d'opció pel pagament total, motivarà la denegació de la matrícula. La manca parcial de pagament d'aquests, en cas d'haver optat pel pagament fraccionat, donarà origen a l'anul·lació de la matrícula i a la pèrdua de les quantitats corresponents al primer termini. En aquest últim supòsit, es notificarà prèviament a l'interessat perquè, en un termini improrrogable de 15 dies, realitze el pagament al qual està obligat.  
Quart  
1. A l'efecte de formalització de matrícula els beneficiaris de beques o ajudes a l'estudi, obtingudes a l'empara del que s'estableix en el Reial Decret 2298/1983, de 28 de juliol, pagaran el preu establert per tots els conceptes en qualsevol de les dues modalitats previstes en l'article segon d'aquesta ordre.  
2. Una vegada resolta la convocatòria de beques o ajudes, els alumnes beneficiaris d'aquestes hauran de presentar la credencial corresponent en la secretaria del centre.  
3. La secretaria del centre procedirà a sol·licitar la devolució dels conceptes dels quals estan exempts els alumnes que hagen presentat la credencial pel procediment que s'hi establisca.  
Cinqué  
1. Els membres de famílies nombroses tindran dret a l'obtenció de les bonificacions i exempcions establertes en la legislació vigent; per a això, acreditaran la seua condició mitjançant l'aportació de la corresponent fotocòpia compulsada del títol de beneficiari quan formalitze la matrícula. La secretaria del centre comprovarà el compliment dels requisits exigits.  
2. Els conceptes als quals s'aplicaran les exempcions i/o bonificacions que pertoquen seran els indicats en l'article segon del Decret 140/1994, de 18 de juliol, del Govern Valencià.  
3. Els alumnes membres de famílies nombroses d'honor i els de segona categoria gaudiran d'una exempció del 100% dels conceptes esmentats.  
4. Els alumnes membres de famílies nombroses de primera categoria gaudiran d'una bonificació del 50%del pagament dels conceptes esmentats.  
DISPOSICIONS FINALS  
Primera  
S'autoritza la Direcció General de Règim Econòmic per a dictar les instruccions de desenvolupament i adaptació que requerisca aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Valencia, 29 de juliol de 1994  
El conseller d'Educació i Ciència,  
JOAN ROMERO GONZáLEZ


Còpia Permalink ELI